title: Odluka Nadzornog tijela EFTA-e br. 20/14/COL od 29. siječnja 2014. o 92. izmjeni postupovnih pravila i pozitivnog prava u području državnih potpora

text:
               19.6.2014

               HR

               Službeni list Europske unije

               L 179/77

         ODLUKA NADZORNOG TIJELA EFTA-e
   br. 20/14/COL
   od 29. siječnja 2014.
   o 92. izmjeni postupovnih pravila i pozitivnog prava u području državnih potpora
   NADZORNO TIJELO EFTA-e,
   UZIMAJUĆI U OBZIR Sporazum o Europskom gospodarskom prostoru (1), posebno njegove članke 61. do 63. i Protokol 26.,
   UZIMAJUĆI U OBZIR Sporazum među državama EFTA-e o osnivanju Nadzornog tijela i Suda (2), posebno njegov članak 5. stavak 2. točku (b) i članak 24.,
   BUDUĆI DA:
   Poglavlje Smjernica Nadzornog tijela EFTA-e o državnim potporama u brodogradnji (3) isteklo je 31. prosinca 2013. (4).
   To je poglavlje odgovaralo Okviru Zajednice za državne potpore u brodogradnji (5) koji je također istekao 31. prosinca 2013. (6).
   Europska komisija („Komisija”) objavila je 6. prosinca 2013. Komunikaciju o produženju primjene Okvira za državne potpore u brodogradnji do 30. lipnja 2014. (7).
   Kako je utvrđeno u stavku 10. Okvira Zajednice, Komisija predviđa uključivanje odredbi o potporama za inovacije u brodogradnji u Okvir Zajednice za državne potpore za istraživanja, razvoj i inovacije te uključivanje regionalnih potpora u brodogradnji u Smjernice o regionalnim potporama.
   Komisija je 19. lipnja 2013. donijela nove Smjernice o regionalnim državnim potporama za razdoblje 2014.–2020. I Nadzorno tijelo EFTA-e („Tijelo”) donijelo je nove Smjernice o regionalnim državnim potporama za razdoblje 2014.–2020. Međutim spomenute Smjernice počinju se primjenjivati tek od 1. srpnja 2014.
   Komisija trenutačno revidira i Okvir za državne potpore za istraživanja, razvoj i inovacije. Datum donošenja novih Smjernica o državnim potporama za istraživanja, razvoj i inovacije još nije poznat, ali Komisija namjerava taj postupak dovršiti do 30. lipnja 2014.
   Uzimajući u obzir da Tijelo predviđa i proširenje općih horizontalnih odredbi na sektor brodogradnje, kako je utvrđeno u stavku 10. njegovih Smjernica o brodogradnji, te kako bi se osigurala ujednačena primjena pravila o državnim potporama diljem Europskog gospodarskog prostora, postojeće poglavlje Smjernica Tijela o državnim potporama u brodogradnji trebalo bi se produžiti.
   Zatraženo je i mišljenje Komisije i država EFTA-e,
   DONIJELO JE OVU ODLUKU:
   Članak 1.
   Prva rečenica stavka 35. poglavlja Smjernica Nadzornog tijela EFTA-e o državnim potporama u brodogradnji glasi kako slijedi:

                  „35.

                  Tijelo će načela utvrđena u ovim smjernicama primjenjivati do 30. lipnja 2014.”

   Članak 2.
   Vjerodostojan je samo tekst na engleskom jeziku.

      Sastavljeno u Bruxellesu 29. siječnja 2014.

            Za Nadzorno tijelo EFTA-e

         Oda Helen SLETNES

            Predsjednica

         Frank BÜCHEL

            Član Kolegija

      (1)  „Sporazum o EGP-u”.

      (2)  „Sporazum o nadzoru i sudu”.

      (3)  SL L 31, 31.1.2013., str. 77., Dodatak o EGP-u br. 7, 31.1.2013., str. 1.

      (4)  Vidjeti stavak 35. Smjernica Nadzornog tijela EFTA-e o državnim potporama u brodogradnji.

      (5)  SL C 364, 14.12.2011., str. 9.

      (6)  Vidjeti stavak 35. Okvira Zajednice za državne potpore u brodogradnji.

      (7)  SL C 357, 6.12.2013., str. 1.


title: Odluka Komisije (EU) 2015/1321 od 23. lipnja 2010. o državnoj potpori C 38/07 (ex NN 45/07) koju je provela Francuska u korist društva Arbel Fauvet Rail SA (priopćeno pod brojem dokumenta C(2010) 4112) (Tekst značajan za EGP)

text:
               31.7.2015

               HR

               Službeni list Europske unije

               L 203/31

         ODLUKA KOMISIJE (EU) 2015/1321
   od 23. lipnja 2010.
   o državnoj potpori C 38/07 (ex NN 45/07) koju je provela Francuska u korist društva Arbel Fauvet Rail SA

         (priopćeno pod brojem dokumenta C(2010) 4112)

   (Vjerodostojan je samo tekst na francuskom jeziku)
   (Tekst značajan za EGP)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Europskog parlamenta (EU) 2015/1626 od 29. travnja 2015. o razrješnici za izvršenje općeg proračuna Europske unije za financijsku godinu 2013., dio V. – Revizorski sud

text:
               30.9.2015

               HR

               Službeni list Europske unije

               L 255/122

      ODLUKA EUROPSKOG PARLAMENTA (EU) 2015/1626
      od 29. travnja 2015.
      o razrješnici za izvršenje općeg proračuna Europske unije za financijsku godinu 2013., dio V. – Revizorski sud
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2013. (COM(2014) 510 – C8-0155/2014) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2013. zajedno s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe (EZ, Euratom) br. 1605/2002 Vijeća (6), a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0113/2015),

         1.

            daje razrješnicu glavnom tajniku Revizorskog suda za izvršenje proračuna Revizorskog suda za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 398, 12.11.2014., str. 1.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.


title: Odluka Vijeća (ZVSP) 2016/1172 od 18. srpnja 2016. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)

text:
               19.7.2016

               HR

               Službeni list Europske unije

               L 193/106

         ODLUKA VIJEĆA (ZVSP) 2016/1172
   od 18. srpnja 2016.
   o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 16. srpnja 2012. donijelo Odluku 2012/392/ZVSP (1) o uspostavi misije ZSOP-a Europske unije u Nigeru za pružanje potpore u izgradnji sposobnosti sigurnosnih aktera Nigera za borbu protiv terorizma i organiziranog kriminala (EUCAP Sahel Niger).

               (2)

               Vijeće je 22. srpnja 2014. donijelo Odluku 2014/482/ZVSP (2) kojom je misija produljena do 15. srpnja 2016.

               (3)

               Vijeće je 13. srpnja 2015. donijelo Odluku (ZVSP) 2015/1141 (3) kojom je osiguran financijski referentni iznos do 15. srpnja 2016. Vijeće je 5. listopada 2015. donijelo Odluku (ZVSP) 2015/1780 (4) kojom je provedena revizija financijskog referentnog iznosa u pogledu daljnjeg operativnog planiranja.

               (4)

               Nakon strateškog preispitivanja Politički i sigurnosni odbor preporučio je da se mandat misije EUCAP Sahel Niger prilagodi i produlji za razdoblje od dvije godine do 15. srpnja 2018., te da bi za razdoblje od 16. srpnja 2016. do 15. srpnja 2017. trebalo osigurati financijski referentni iznos.

               (5)

               Pismom od 19. svibnja 2016. vlada Republike Nigera pozvala je Europsku uniju da produlji mandat misije EUCAP Sahel Niger za razdoblje od dvije godine.

               (6)

               Odluku 2012/392/ZVSP trebalo bi na odgovarajući način izmijeniti.

               (7)

               Misija EUCAP Sahel Niger provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji,

         DONIJELO JE OVU ODLUKU:
   Članak 1.
   Odluka 2012/392/ZVSP mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Ciljevi
               U kontekstu provedbe Strategije Europske unije za sigurnost i razvoj u Sahelu, cilj je misije EUCAP Sahel Niger omogućiti tijelima Nigera da definiraju i provedu vlastitu nacionalnu strategiju sigurnosti. Cilj misije EUCAP Sahel Niger jest i doprinijeti razvoju integriranog, multidisciplinarnog, usklađenog i održivog pristupa koji se temelji na ljudskim pravima među različitim sigurnosnim akterima Nigera u području borbe protiv terorizma i organiziranog kriminala. Osim toga, misija pomaže središnjim i lokalnim tijelima i sigurnosnim snagama Nigera u razvoju politika, tehnika i postupaka za bolji nadzor nad nezakonitim migracijama i bolju borbu protiv njih.”.

               2.

               Članak 3. zamjenjuje se sljedećim:
               „Članak 3.
               Zadaće
               1.   Kako bi se ostvarili ciljevi određeni u članku 2., misijom EUCAP Sahel Niger se:

                           (a)

                           jačaju nigersko zapovijedanje i nadzor, interoperabilnost i sposobnost planiranja na strateškoj razini uz istodobno pružanje potpore razvoju nacionalne strategije sigurnosti i povezanih strategija upravljanja granicama u koordinaciji s drugim odgovarajućim akterima;

                           (b)

                           jačaju tehničke vještine odgovarajućih sigurnosnih snaga koje su potrebne za borbu protiv terorizma i organiziranog kriminala;

                           (c)

                           angažmanom, kako na strateškoj tako i na operativnoj razini, potiču unutarnje sigurnosne snage te, prema potrebi, oružane snage na jačanje ljudskih resursa, logistike i politika osposobljavanja u vezi s borbom protiv terorizma, nezakonitih migracija i organiziranog kriminala kako bi se osigurala održivost djelovanjâ misije EUCAP Sahel Niger, među ostalim pružanjem tehničke potpore putem projekata;

                           (d)

                           jača koordinacija na nacionalnoj, regionalnoj i međunarodnoj razini u području borbe protiv terorizma, nezakonitih migracija i organiziranog kriminala te se ispituje mogući doprinos regionalnoj suradnji, kao što je skupina G5 Sahel, prema potrebi;

                           (e)

                           u potporu ciljevima Unije u području migracija, pomaže središnjim i lokalnim tijelima te sigurnosnim snagama Nigera u razvoju politika, postupaka i tehnika za bolji nadzor nad migracijskim tokovima i bolje upravljanje njima, za borbu protiv nezakonitih migracija i za smanjenje razine kriminala koji je s time povezan.

                     2.   Misija EUCAP Sahel Niger usredotočena je na aktivnosti iz stavka 1. kojima se doprinosi poboljšanju nadzora nad državnim područjem Nigera, među ostalim u koordinaciji s oružanim snagama Nigera.
               3.   Misija EUCAP Sahel Niger nema nikakvu izvršnu funkciju.”.

               3.

               U članku 13. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 16. srpnja 2016. do 15. srpnja 2017. iznosi 26 300 000 EUR.”.

               4.

               U članku 16. drugi stavak zamjenjuje se sljedećim:
               „Primjenjuje se do 15. srpnja 2018.”.

         Članak 2.
   Ova Odluka stupa na snagu na dan donošenja.
   Primjenjuje se od 16. srpnja 2016.

      Sastavljeno u Bruxellesu 18. srpnja 2016.

            Za Vijeće

            Predsjednica

         F. MOGHERINI

      (1)  Odluka Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP Sahel Niger) (SL L 187, 17.7.2012., str. 48.)

      (2)  Odluka Vijeća 2014/482/ZVSP od 22. srpnja 2014. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 217, 23.7.2014., str. 31.).

      (3)  Odluka Vijeća (ZVSP) 2015/1141 od 13. srpnja 2015. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 185, 14.7.2015., str. 18.).

      (4)  Odluka Vijeća (ZVSP) 2015/1780 od 5. listopada 2015. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 259, 6.10.2015., str. 21.).


title: 2006/958/EZ: Odluka Vijeća od 19. prosinca 2006. o sklapanju Sporazuma između Europske zajednice i Švicarske Konfederacije o reviziji Sporazuma o uzajamnom priznavanju ocjena sukladnosti između Europske zajednice i Švicarske Konfederacije

text:
               11/Sv. 121

               HR

               Službeni list Europske unije

               161

         32006D0958

               L 386/50

               SLUŽBENI LIST EUROPSKE UNIJE

         ODLUKA VIJEĆA
   od 19. prosinca 2006.
   o sklapanju Sporazuma između Europske zajednice i Švicarske Konfederacije o reviziji Sporazuma o uzajamnom priznavanju ocjena sukladnosti između Europske zajednice i Švicarske Konfederacije
   (2006/958/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s prvom rečenicom prvoga podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice sklopila Sporazum sa Švicarskom Konfederacijom o reviziji Sporazuma o uzajamnom priznavanju ocjena sukladnosti između Europske zajednice i Švicarske Konfederacije.

               (2)

               Trebalo bi odobriti Sporazum,

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Švicarske Konfederacije o reviziji Sporazuma o uzajamnom priznavanju ocjena sukladnosti između Europske zajednice i Švicarske Konfederacije.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) potpisati Sporazum kako bi on obvezivao Zajednicu.
   Članak 3.
   Ovime se ovlašćuje predsjednik Vijeća da odredi osobu(-e) ovlaštenu(-e) u ime Zajednice uputiti diplomatsko pismo predviđeno u članku 2. Sporazuma.

      Sastavljeno u Bruxellesu 19. prosinca 2006.

            Za Vijeće

            Predsjednik

         J. KORKEAOJA


title: Odluka Vijeća (EU) 2017/1922 od 16. listopada 2017. o stajalištu koje u ime Europske unije treba zauzeti u okviru Zajedničkog vijeća CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.

text:
               20.10.2017

               HR

               Službeni list Europske unije

               L 271/41

         ODLUKA VIJEĆA (EU) 2017/1922
   od 16. listopada 2017.
   o stajalištu koje u ime Europske unije treba zauzeti u okviru Zajedničkog vijeća CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s izmjenom Priloga IX. Protokolu I.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane (1) („Sporazum”), potpisan je 15. listopada 2008. i privremeno se primjenjuje od 29. prosinca 2008.

               (2)

               Na temelju članka 229. stavaka 1. i 2. Sporazuma Zajedničko vijeće CARIFORUM-EU („Zajedničko vijeće”) može donijeti odluke koje su obvezujuće za stranke i države CARIFORUM-a koje su potpisnice, koje poduzimaju sve mjere potrebne za njihovu provedbu u skladu s unutarnjim pravilima svake stranke i svake države CARIFORUM-a koja je potpisnica.

               (3)

               Na svojem četvrtom sastanku 17. studenoga 2017. Zajedničko vijeće treba donijeti odluku o izmjeni Priloga IX. Protokolu I. uz Sporazum („Prilog IX.”) koji uključuje popis prekomorskih zemalja i područja.

               (4)

               S obzirom na promjenu statusa triju područja, cilj je te izmjene ažurirati popis prekomorskih zemalja i područja iz Priloga IX. i uskladiti ga s popisom iz Priloga II. Ugovoru.

               (5)

               U skladu s člankom 17. stavkom 1. Ugovora o Europskoj uniji (UEU) Komisija treba predstavljati Uniju u Zajedničkom vijeću. Države članice trebaju podržavati stajalište Unije u skladu s člankom 4. stavkom 3. UEU-a.

               (6)

               Primjereno je utvrditi stajalište koje u ime Unije treba donijeti Zajedničko vijeće.

               (7)

               Stajalište Unije u okviru Zajedničkog vijeća trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koju u ime Europske unije treba zauzeti u okviru Zajedničkog vijeća CARIFORUM-EU na njegovu četvrtom sastanku 17. studenoga 2017. u vezi s izmjenom Priloga IX. Protokolu I. uz Sporazuma temelji se na nacrtu Odluke Zajedničkog vijeća CARIFORUM-EU priloženom ovoj Odluci.
   Članak 2.
   Ova je Odluka upućena Komisiji i državama članicama.

      Sastavljeno u Luxembourgu 16. listopada 2017.

            Za Vijeće

            Predsjednica

         F. MOGHERINI

      (1)  SL L 289, 30.10.2008., str. 3.

      NACRT
      ODLUKA br. …/2017 ZAJEDNIČKOG VIJEĆA CARIFORUM-EU
      osnovanog Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane,
      od …
      u vezi s izmjenom Priloga IX. Protokolu I.: Prekomorske zemlje i područja
      ZAJEDNIČKO VIJEĆE CARIFORUM-EU,
      uzimajući u obzir Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane („Sporazum”), a posebno članak 41. njegova Protokola I.,
      budući da:

                  (1)

                  Protokolom I. Sporazuma – o definiciji pojma „proizvoda s podrijetlom” i načinima administrativne suradnje – definiraju se prekomorske zemlje i područja kao prekomorske zemlje i područja iz njegova Priloga IX.

                  (2)

                  Slijedom promjene statusa Mayottea (1) i Saint-Barthélemyja (2) i stupanja na snagu Odluke Vijeća 2013/755/EU o pridruživanju prekomorskih zemalja i područja Europskoj uniji (3), trebalo bi ažurirati popis prekomorskih zemalja i područja iz Priloga IX. Protokolu I. uz Sporazum,

            ODLUČILO JE:
      Članak 1.
      Prilog IX. Protokolu I. zamjenjuje se Prilogom priloženom ovoj Odluci.
      Članak 2.
      Ova Odluka stupa na snagu …

         Sastavljeno u …

               Za države CARIFORUM-a

               Za stranku EU-a

         (1)  Odluka Vijeća 2012/419/EU od 11. srpnja 2012. o izmjeni statusa prekomorske zemlje Mayotte u odnosu na Europsku uniju (SL EU L 204, 31.7.2012., str. 131.).

         (2)  Odluka Vijeća 2010/718/EU od 29. listopada 2010. o izmjeni statusa otoka Saint-Barthélemy u odnosu na Europsku uniju (SL EU L 325, 9.12.2010., str. 4.).

         (3)  Odluka Vijeća 2013/755/EU od 25. studenoga 2013. o pridruživanju prekomorskih zemalja i područja Europskoj uniji (SL EU L 76, 15.3.2014., str. 56.).

      PRILOG IX. Protokolu I.
      Prekomorske zemlje i područja
      Za potrebe ovog Protokola „prekomorske zemlje i područja” znači sljedeće zemlje i područja iz Priloga II. Ugovoru o funkcioniranju Europske unije:
      (Ovaj popis ne dovodi u pitanje status tih zemalja i područja ni buduće promjene njihova statusa.)

                  1.

                  Prekomorske zemlje i područja koji imaju posebne odnose s Kraljevinom Danskom:

                              —

                              Grenland.

                  2.

                  Prekomorske zemlje i područja koji imaju posebne odnose s Francuskom Republikom:

                              —

                              Nova Kaledonija i pridružena područja,

                              —

                              Francuska Polinezija,

                              —

                              Sveti Petar i Mikelon,

                              —

                              Saint-Barthélemy,

                              —

                              Francusko južno i antarktičko područje,

                              —

                              Wallis i Futuna.

                  3.

                  Prekomorske zemlje i područja koji imaju posebne odnose s Kraljevinom Nizozemskom:

                              —

                              Aruba,

                              —

                              Bonaire,

                              —

                              Curaçao,

                              —

                              Saba,

                              —

                              Sint Eustatius,

                              —

                              Sint Maarten.

                  4.

                  Prekomorske zemlje i područja koji imaju posebne odnose s Ujedinjenom Kraljevinom Velike Britanije i Sjeverne Irske:

                              —

                              Angvila,

                              —

                              Bermuda,

                              —

                              Kajmanski otoci,

                              —

                              Falklandski otoci,

                              —

                              Južna Georgia i otoci Južni Sandwich,

                              —

                              Monserrat,

                              —

                              Pitcairn,

                              —

                              Sveta Helena i pridružena područja,

                              —

                              Britansko antarktičko područje,

                              —

                              Britansko područje Indijskog oceana,

                              —

                              Otoci Turks i Caicos,

                              —

                              Britanski Djevičanski Otoci.


title: 98/241/EZ: Odluka Vijeća od 23. ožujka 1998. o odobravanju, u ime Zajednice, Parcom Odluke 96/1 o postupnom ukidanju primjene heksakloretana u industriji obojenih metala

text:
               11/Sv. 73

               HR

               Službeni list Europske unije

               16

         31998D0241

               L 096/41

               SLUŽBENI LIST EUROPSKE UNIJE

         ODLUKA VIJEĆA
   od 23. ožujka 1998.
   o odobravanju, u ime Zajednice, Parcom Odluke 96/1 o postupnom ukidanju primjene heksakloretana u industriji obojenih metala
   (98/241/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a, u vezi s prvom rečenicom njegovog članka 228. stavka 2. te prvim podstavkom stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Odlukom Vijeća od 3. ožujka 1975. Zajednica sklopila Konvenciju o sprečavanju onečišćenja mora s kopna („Pariška konvencija”) (3), postavši tako ugovorna stranka te Konvencije;
   budući da izvršno tijelo Pariške konvencije (Parcom - Pariška komisija) može usvojiti mjere u području sprečavanja onečišćenja te da je donijelo Parcom Odluku 96/1 o postupnom ukidanju primjene heksakloretana u industriji obojenih metala;
   budući da je Komisija sudjelovala u donošenju Parcom Odluke 96/1 na osnovi ovlaštenja dobivenog od Vijeća te u okviru pregovaračkih direktiva koje su u skladu s tim izdane;
   budući da se heksakloretan nalazi na popisu opasnih tvari u Prilogu I. Direktivi Vijeća 76/769/EEZ od 27. srpnja 1976. o usklađivanju zakona i ostalih propisa država članica o ograničenjima stavljanja na tržište i uporabi određenih opasnih tvari i pripravaka (4);
   budući da su odredbe Parcom Odluke 96/1 usklađene s Direktivom 76/769/EEZ;
   budući je stoga poželjno da Zajednica odobri Parcom Odluku 96/1,
   ODLUČILO JE:
   Jedini Članak
   1.   Parcom Odluka 96/1 o postupnom napuštanju upotrebe heksakloretana u industriji obojenih metala ovime se odobrava u ime Zajednice.
   Tekst navedene Odluke priložen je ovoj Odluci.
   2.   Komisija se ovime ovlašćuje da o navedenom odobrenju obavijesti Parišku komisiju.

      Sastavljeno u Bruxellesu 23. ožujka 1998.

            Za Vijeće

            Predsjednik

         E. MEACHER

      (1)  SL C 364, 2.12.1997., str. 13.

      (2)  SL C 80, 16.3.1998.

      (3)  SL L 194, 25.7.1975., str. 5.

      (4)  SL L 262, 27.9.1976., str. 201. Direktiva kako je zadnje izmijenjena Direktivom Komisije 97/64/EZ (SL L 315, 19.11.1997., str. 13.).


title: Odluka Komisije (EU) 2017/1507 оd 28. kolovoza 2017. o izmjeni Odluke 2005/37/EZ o osnivanju Europskog tehničkog i znanstvenog centra (ETZC) i o uređenju koordinacije tehničkih mjera za zaštitu eurokovanica od krivotvorenja

text:
                  29.8.2017

                  HR

                  Službeni list Europske unije

                  L 222/25

            ODLUKA KOMISIJE (EU) 2017/1507
      оd 28. kolovoza 2017.
      o izmjeni Odluke 2005/37/EZ o osnivanju Europskog tehničkog i znanstvenog centra (ETZC) i o uređenju koordinacije tehničkih mjera za zaštitu eurokovanica od krivotvorenja
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir članak 1. Odluke Vijeća 2003/861/EZ od 8. prosinca 2003. o analizi i suradnji s obzirom na krivotvorene kovanice eura (1),
      uzimajući u obzir Odluku Vijeća 2003/862/EZ od 8. prosinca 2003. o proširenju učinka Odluke 2003/861/EZ o analizi i suradnji s obzirom na krivotvorene kovanice eura na države članice koje nisu prihvatile euro kao svoju jedinstvenu valutu (2),
      budući da:

                  (1)

                  Europski tehnički i znanstveni centar (ETZC) koordinira tehničke mjere nadležnih nacionalnih tijela za zaštitu eurokovanica od krivotvorenja. ETZC je Odlukom Komisije 2005/37/EZ osnovan u okviru Komisije i priključen Europskom uredu za borbu protiv prijevara (OLAF) (3).

                  (2)

                  Komisija je 2014. odlučila reorganizirati svoje službe i poslove pripreme Komisijinih zakonodavnih i regulatornih inicijativa radi zaštite eura od krivotvorenja i potpore u tom području osposobljavanjem i pružanjem OLAF-ove tehničke pomoći prenijeti na Glavnu upravu za gospodarske i financijske poslove (GU ECFIN). Zbog te je promjene izmijenjena Odluka Komisije 1999/352/EZ, EZUČ, Euratom (4).

                  (3)

                  Od donošenja Odluke 2005/37/EZ, doneseno je nekoliko dodatnih pravnih akata o dodjeli poslova ETZC-u. ETZC tako izvršava svoje obveze na temelju Uredbe (EU) br. 1210/2010 Europskog parlamenta i Vijeća (5), Uredbe Vijeća (EZ) br. 2182/2004 (6) te Uredbe Vijeća (EZ) br. 2183/2004 (7) i pridonosi ostvarenju ciljeva programa „Periklo 2020.” u skladu s Uredbom (EU) br. 331/2014 Europskog parlamenta i Vijeća (8) i Uredbom Vijeća (EU) 2015/768 (9). Te poslove treba pridodati poslovima koji su izričito navedeni u Odluci 2005/37/EZ.

                  (4)

                  Odluku Komisije 2005/37/EZ trebalo bi stoga na odgovarajući način izmijeniti,

            DONIJELA JE OVU ODLUKU:
      Članak 1.
      Izmjene
      Odluka 2005/37/EZ mijenja se kako slijedi:

                  1.

                  Članak 1. zamjenjuje se sljedećim:
                  „Članak 1.
                  1.   Europski tehnički i znanstveni centar (ETZC) osniva se u okviru GU-a ECFIN u Bruxellesu.
                  2.   Za potrebe primjene ove Odluke, glavni direktor GU-a ECFIN ovlašten je poduzimati potrebne mjere i sklapati administrativne dogovore s nadležnim tijelima trećih zemalja i subjektima iz privatnog sektora koji ETZC-u omogućuju obavljanje njegovih zadataka. Tim administrativnim dogovorima mogu se posebno urediti prijenos i razmjena tehničkih informacija.”

                  2.

                  Članak 2. zamjenjuje se sljedećim:
                  „Članak 2.
                  ETZC obavlja sljedeće zadatke:

                              (a)

                              analizira i razvrstava svaku novu vrstu krivotvorenih kovanica eura u skladu s člankom 5. stavkom 4. Uredbe (EZ) br. 1338/2001;

                              (b)

                              doprinosi ostvarenju ciljeva programa ‚Periklo 2020.’ u skladu s Uredbom (EU) br. 331/2014 Europskog parlamenta i Vijeća (*1);

                              (c)

                              obavlja zadatke u skladu s člancima 4., 5., 7. i 12. Uredbe (EU) br. 1210/2010 Europskog parlamenta i Vijeća (*2) i u skladu s člancima 2., 4., 5. i 6. Uredbe Vijeća (EZ) br. 2182/2004 (*3);

                              (d)

                              pomaže nacionalnim centrima za analizu kovanica (NCAK) i tijelima kaznenog progona te surađuje s nadležnim tijelima pri analizi krivotvorenih kovanica eura i jačanju zaštite.

                     (*1)  Uredba (EU) br. 331/2014 Europskog parlamenta i Vijeća od 11. ožujka 2014. o uspostavi programa razmjene, pomoći i osposobljavanja za zaštitu eura od krivotvorenja (program ‚Periklo 2020.’) i stavljanju izvan snage odluka Vijeća 2001/923/EZ, 2001/924/EZ, 2006/75/EZ, 2006/76/EZ, 2006/849/EZ i 2006/850/EZ (SL L 103, 5.4.2014., str. 1.)."

                     (*2)  Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i postupanju s eurokovanicama neprikladnim za optjecaj (SL L 339, 22.12.2010., str. 1.)"

                     (*3)  Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.)”;"

                  3.

                  U posljednjoj rečenici članka 3. riječ „OLAF” zamjenjuje se s „GU ECFIN”.

            Članak 2.
      Stupanje na snagu
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Bruxellesu 28. kolovoza 2017.

               Za Komisiju

               Predsjednik

            Jean-Claude JUNCKER

         (1)  SL L 325, 12.12.2003., str. 44.

         (2)  SL L 325, 12.12.2003., str. 45.

         (3)  Odluka Komisije 2005/37/EZ od 29. listopada 2004. o osnivanju Europskog tehničkog i znanstvenog centra (ETZC) i o uređenju koordinacije tehničkih mjera za zaštitu eurokovanica od krivotvorenja (SL L 19, 21.1.2005., str. 73.).

         (4)  Odluka Komisije 1999/352/EZ, EZUČ, Euratom od 28. travnja 1999. o osnivanju Europskog ureda za borbu protiv prijevara (OLAF) (SL L 136, 31.5.1999., str. 20.).

         (5)  Uredba (EU) br. 1210/2010 od 15. prosinca 2010. o provjeri autentičnosti eurokovanica i postupanju s eurokovanicama neprikladnim za optjecaj (SL L 339, 22.12.2010., str. 1.).

         (6)  Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.).

         (7)  Uredba Vijeća (EZ) br. 2183/2004 od 6. prosinca 2004. o proširenju primjene Uredbe (EZ) br. 2182/2004 o medaljama i žetonima koji nalikuju eurokovanicama na države članice nesudionice (SL L 373, 21.12.2004., str. 7).

         (8)  Uredba (EU) br. 331/2014 od 11. ožujka 2014. o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) i stavljanju izvan snage odluka Vijeća 2001/923/EZ, 2001/924/EZ, 2006/75/EZ, 2006/76/EZ, 2006/849/EZ i 2006/850/EZ (SL L 103, 5.4.2014., str. 1.).

         (9)  Uredba Vijeća (EU) 2015/768 od 11. svibnja 2015. o proširenju primjene Uredbe (EU) br. 331/2014 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) na države članice nesudionice (SL L 121, 14.5.2015., str. 1.).


title: Odluka Europskog parlamenta (EU) 2016/2159 od 27. listopada 2016. o zaključenju poslovnih knjiga Zajedničkog poduzeća ARTEMIS za financijsku godinu 2014.

text:
               8.12.2016

               HR

               Službeni list Europske unije

               L 333/64

         ODLUKA EUROPSKOG PARLAMENTA (EU) 2016/2159
   od 27. listopada 2016.
   o zaključenju poslovnih knjiga Zajedničkog poduzeća ARTEMIS za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ARTEMIS za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ARTEMIS za razdoblje od 1. siječnja do 26. lipnja 2014., kojemu su priloženi odgovori Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0055/2016),

               —

               uzimajući u obzir svoju Odluku od 28. travnja 2016. (3) o odgodi Odluke o razrješnici za financijsku godinu 2014. i odgovore izvršnog direktora Zajedničkog poduzeća ECSEL (bivših zajedničkih poduzeća ENIAC i ARTEMIS),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

               —

               uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća ARTEMIS” za provedbu zajedničke tehnološke inicijative o ugrađenim računalnim sustavima (5),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0276/2016),

               1.

               odobrava zaključenje poslovnih knjiga Zajedničkog poduzeća ARTEMIS za financijsku godinu 2014.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL (bivših zajedničkih poduzeća ENIAC i ARTEMIS), Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 9.

      (2)  SL C 422, 17.12.2015., str. 10.

      (3)  SL L 246, 14.9.2016., str. 425.

      (4)  SL L 298, 26.10.2012., str. 1.

      (5)  SL L 30, 4.2.2008., str. 52.

      (6)  SL L 169, 7.6.2014., str. 152.

      (7)  SL L 357, 31.12.2002., str. 72.

      (8)  SL L 38, 7.2.2014., str. 2.


title: 2010/616/EU: Odluka Vijeća od 7. listopada 2010. o sklapanju Sporazuma između Europske unije i Japana o međusobnom pružanju pravne pomoći u kaznenim stvarima

text:
230                    HR                                Službeni list Europske unije                                                    19/Sv. 16
32010D0616
15.10.2010.                                          SLUŽBENI LIST EUROPSKE UNIJE                                                         L 271/3
                                                             ODLUKA VIJEĆA
                                                           od 7. listopada 2010.
              o sklapanju Sporazuma između Europske unije i Japana o međusobnom pružanju pravne pomoći u
                                                            kaznenim stvarima
                                                               (2010/616/EU)
VIJEĆE EUROPSKE UNIJE,                                                     (6)     U skladu s člancima 1. i 2. Protokola o stajalištu Danske,
                                                                                koji je priložen Ugovoru o Europskoj uniji i Ugovoru o
uzimajući u obzir Ugovor o osnivanju Europske unije, a                             funkcioniranju Europske unije, Danska ne sudjeluje u
posebno njegov članak 82. stavak 1. točku (d), u vezi s                            donošenju ove Odluke, ona je ne obvezuje niti se na
člankom 218. stavkom 6. točkom (a),                                                nju primjenjuje,
uzimajući u obzir prijedlog Europske komisije,                             DONIJELO JE OVU ODLUKU:
uzimajući u obzir suglasnost Europskog parlamenta,
                                                                                Članak 1.
budući da:                                                                 Sporazum između Europske unije i Japana o međusobnom
                                                                           pružanju pravne pomoći u kaznenim stvarima (1) odobrava se
(1)    Vijeće je 26. i 27. veljače 2009. ovlastilo Predsjedništvo          u ime Unije.
       da uz pomoć Komisije započne pregovore o Sporazumu
       između Europske unije i Japana o međusobnom pružanju
                                                                                Članak 2.
       pravne pomoći u kaznenim stvarima.
                                                                           Predsjednik Vijeća ovlašćuje se da odredi jednu ili više osoba
(2)    U skladu s Odlukom Vijeća 2010/88/ZVSP/PUP od                       ovlaštenih u ime Unije za razmjenu isprava o odobrenju koje su
       30. studenoga 2009., Sporazum između Europske unije                 predviđene člankom 31. stavkom 1. Sporazuma, radi obvezi
       i Japana o međusobnom pružanju pravne pomoći u                      vanja Unije (2).
       kaznenim stvarima (dalje u tekstu Sporazum) potpisan
       je 30. studenoga i 15. prosinca 2009., podložno
       njegovom sklapanju.                                                                                Članak 3.
                                                                           Ova Odluka stupa na snagu na dan donošenja.
(3)    Sporazum još uvijek nije sklopljen. Stupanjem na snagu
       Ugovora iz Lisabona 1. prosinca 2009., postupci kojih se
       Unija treba pridržavati kako bi se sklopio Sporazum                                                 Članak 4.
       uređeni su člankom 218. Ugovora o osnivanju Europske
       unije.                                                              Ova se Odluka objavljuje u Službenom listu Europske unije.
(4)    Sporazum bi trebalo odobriti.
                                                                           Sastavljeno u Luxembourgu 7. listopada 2010.
(5)    U skladu s člankom 3. Protokola o stajalištu Ujedinjene
       Kraljevine i Irske u pogledu područja slobode, sigurnosti i
       pravde, koji je priložen Ugovoru o Europskoj uniji i                                                             Za Vijeće
       Ugovoru o funkcioniranju Europske unije, te države
       članice obavijestile su o svojoj želji da sudjeluju u dono                                                    Predsjednik
       šenju i primjeni ove Odluke.                                                                                M. WATHELET
                                                                           (1) Tekst Sporazuma objavljen je u SL L 39, 12.2.2010., str. 20. zajedno
                                                                               s Odlukom o potpisivanju.
                                                                           (2) Datum stupanja na snagu Sporazuma objavit će Glavno tajništvo
                                                                               Vijeća u Službenom listu Europske unije.


title: Odluka Vijeća 2011/537/ZVSP od 12. rujna 2011. o izmjeni i produljenju Odluke 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)

text:
               18/Sv. 014

               HR

               Službeni list Europske unije

               26

         32011D0537

               L 236/8

               SLUŽBENI LIST EUROPSKE UNIJE

               12.09.2011.

      ODLUKA VIJEĆA 2011/537/ZVSP
   od 12. rujna 2011.
   o izmjeni i produljenju Odluke 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
   budući da:

               (1)

               Vijeće je 23. rujna 2010. donijelo Odluku 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo) (1).

               (2)

               Politički i sigurnosni odbor (PSO) je 28. lipnja 2011. podržao preporuku da se misija EUPOL RD Congo treba produljiti na još 1 godinu.

               (3)

               Misiju EUPOL RD Congo treba stoga produljiti do 30. rujna 2012.

               (4)

               Također je potrebno utvrditi financijski referentni iznos namijenjen pokrivanju izdataka povezanih s misijom EUPOL RD Congo za razdoblje od 1. listopada 2011. do 30. rujna 2012.

               (5)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Odluka 2010/576/ZVSP mijenja se kako slijedi:

               1.

               članak 1. stavak 1. zamjenjuje se sljedećim:
               „Članak 1.
               Misija
               Policijska misija Europske unije poduzeta u okviru reforme sigurnosnog sektora (RSS) i njezine povezanosti s pravosudnim sustavom u Demokratskoj Republici Kongu (dalje u tekstu ‚EUPOL RD Congo’ ili ‚Misija’), uspostavljena Zajedničkom akcijom 2007/405/ZVSP, produljuje se za razdoblje od 1. listopada 2010. do 30. rujna 2012.”;

               2.

               članak 2. mijenja se i glasi:
               „Članak 2.
               Zadaće misije
               1.   Kako bi poboljšala napredak i održivost postupka reforme Nacionalne policije Konga (NPK), misija EUPOL RD Congo pomaže kongoanskim vlastima u provedbi Akcijskog plana policije koji pokriva prioritete postupka reforme policije za razdoblje od 2010. do 2012. i koji se nastavlja na smjernice Strateškog okvira. Misija će doprinijeti lokalnim i međunarodnim naporima za jačanjem sposobnosti NKP-a, koje su također potrebne s obzirom na sigurnost predstojećih izbora. Misija EUPOL RD Congo usredotočena je na konkretne aktivnosti i projekte kojima se podupire njezino djelovanje na strateškoj razini postupka reforme, na izgradnju sposobnosti i poboljšanje međudjelovanja između NKP-a i šireg kaznenopravnog sustava s ciljem bolje potpore borbi protiv seksualnog nasilja i nekažnjavanja. Misija EUPOL RD Congo djeluje u bliskoj koordinaciji i suradnji s drugim donatorima Unije te međunarodnim i bilateralnim donatorima s ciljem izbjegavanja udvostručenja napora.
               2.   Posebni ciljevi Misije su:

                           (a)

                           podržati NKP i Ministarstvo unutarnjih poslova i osiguranja (MUPO) u finalizaciji koncepata policijske reforme i njezine provedbe, kroz operativno savjetovanje, kao temeljnim stupom mandata misije;

                           (b)

                           jačati operativnu sposobnost nacionalne policije Konga kroz mentorstvo, praćenje i savjetovanje, kao i kroz aktivnosti osposobljavanja, kao temeljnim stupom mandata misije;

                           (c)

                           podržati borbu protiv nekažnjavanja u području ljudskih prava i seksualnog nasilja, i ojačati interakciju policije i sudstva kao horizontalne komponente mandata koje se međusobno preklapaju i tako utječu na sve aktivnosti misije.

                     3.   Misija ima projektnu jedinicu za utvrđivanje i provođenje projekata. Misija savjetuje države članice i treće države te pod njihovom odgovornošću usklađuje i olakšava provedbu njihovih projekata u područjima koja su od interesa za Misiju i podupiru njezine ciljeve.”;

               3.

               članak 3. briše se;

               4.

               članak 5. stavak 6. briše se;

               5.

               članak 6. stavak 7. zamjenjuje se sljedećim:
               „7.   Voditelj misije prema potrebi usklađuje djelovanje misije EUPOL RD Congo s drugim činiocima Unije na terenu.”;

               6.

               članak 12. stavak 1. zamjenjuje se sljedećim:
               „1.   Zapovjednik civilnih operacija usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUPOL RD Congo u skladu s člancima 5. i 9., u koordinaciji s Uredom za sigurnost Europske službe za vanjsko djelovanje.”;

               7.

               u članku 14. stavku 1. dodaje se drugi podstavak kako slijedi:
               „Financijski referentni iznos namijenjen pokrivanju izdataka povezanih s misijom za razdoblje od 1. listopada 2011. do 30. rujna 2012. iznosi 7 150 000 EUR.”;

               8.

               u članku 18., drugi stavak zamjenjuje se sljedećim:
               „Primjenjuje se od 1. listopada 2010. do 30. rujna 2012.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 12. rujna 2011.

            Za Vijeće

            Predsjednik

         M. DOWGIELEWICZ

      (1)  SL L 254, 29.9.2010., str. 33.